MINTEGI LAKARRA (EH Bildu, 2013-10-24):
Egun on berriz ere legebiltzarburu andrea, lehendakaria, sailburuak.
Benetan nahiko harrigarria da ikustea zer nolako justifikazioa ematen den justifikatzeko, hain zuzen, ere zenbait lege ez egotea egutegian, batzuk nahiko peregrinoak.
Gobernuak berak aipatu zuen gizarte zerbitzu legea sartuko zuela eta orain justifikatzen du ez sartzearena esanez badagoela bat, 2008koa. Noski badagoela, hori esan dugu. Problema da 2011n atzera pausu bat eman zela lege horretan eta bere horretan gelditu dela, bere horretan gelditu da. Hau da, atzera egin da eta zuek onartu zenutenean horri ekin behar zitzaiola ba orain jauzi egin zaizue egutegitik.
Eta zer esanik etxebizitza legeaz, beno esan dena benetan. Bai egon da burbuja inmobiliarioa, bai. Ez beste lekuetan egon den neurri berean, baina bai egon da eta, batez ere, legea behar bada da hain zuzen ere gizaki guztiek daukaten eskubide konstituzional bati aurre egiteko eta da etxebizitzarako eskubidea.
Benetan arduratzen gaituena da ez horrenbeste zer lege gelditu den tiraderan, zein jauzi den proiektutik, baizik eta egiteko modua. Hau da, nahiago egiten dela de facto funtzionatzea paktuka, itunak, hitzarmenak edo dekretuak egiten. Eta hori da hain zuzen ere arduratzen gaituena, horrek adierazten duelako kultura demokratiko falta ikaragarria.
Eta orduan, nahiago izaten da paktu bat egitea kamarilla txikian eta horrekin egitea aurrera. Eta horrek kolokatzen zaizue bitartekari moduan, baina bitartekari partidua hartuta, hori da problema.
Begira, adibide bat ipiniko dut eta ez da gozoa, ez da gozoa, baina orain gutxi ikusi dugu kaleetan nola ertzainek babesten zuten Guardia Zibila eta euskal herritarrak kolpatu egiten zituzten.
Gauza bera egiten ari zarete ekonomian, gauza bera. Babestu egiten dituzue botere ekonomiko errealak eta kolpatu fisiko edo ekonomikoki kolpatu langileak.
Lehenetsi egiten da bankuen interesak babestea eta horretarako beharrezkoa bada AES diruz biluztea, biluztu egiten da. Babestu egiten da trenbide bat egingo dutenen enpresak aurrera joatea eta horretarako beharrezkoa bada ebentualei kontratua etetea, eten egiten da.
800 ebentual kalera badoaz, hain zuzen, ere lanaldiak igo egiten direlako, ez dago arazorik lanaldiak gehitzeko eta kontratu ebentual horiek bertan behera uzteko. Eta hori da arazoa, hori da arazoa.
Zuek euste horma ipintzen duzuela leku desegokian. Ipini beharrean euskal herritarren babeserako, ipintzen duzue bestelako interes batzuk babesteko, hain zuzen ere ertzainek Guardia Zibilarekin egin zuten gauza bera: guardia zibilak babestu eta euskal herritarrak kolpatu.
Erratu zinen lekuz eta ekonomian ere gauza bera gertatzen ari da, erratzen ari zarete lekuz.
Ikusten dudanagatik hemen zenbakia hartu beharko dugu arrandegian bezala. Ilaran gaude alderdi guztiak elkarkidetzarako, laguntzeko. Zenbakia hartu beharko dugu ia zein den lehena. Talde guztiei entzun diet lankidetza hori eta guk ere badugu lankidetzak, baina hain zuzen ere lankidetza hori...
...zenbakia hartu beharko dugu, ea zein den lehena. Talde guztiei entzun diet lankidetza hori eta guk ere badugu lankidetza. Baina hain zuzen ere, lankidetza hori da, gauza konkretu baterakoa.
Egibar jaunak esaten zidan, oraindik ez dut irakurri lerro bat, esaten duena, zein den zeuen euskal bidea, nola joan nahi duzuen, zein den zuen proiektua.
Begira, esango dizut zer eskaintzen dugun, eta edozein paperek, edozein testuk, edozein foliok baino gehiago balio duena, eta da borondatea, determinazioa. Determinazioa dugu, bide hori egiteko.
Konbentziturik gaude, sinesten dugu horretan, eta horrek balio du, edozein paperek edozein proiektuk baino gehiago. Eta hori da gure eskaintza.
Eta zuek, horren ordez, bilatu duzuena izan da egonkortasuna, paktu batzuen bidez. Ez herritarren egonkortasuna, hain zuzen ere, baizik eta zeuen egonkortasun propioa eta horretarako saldu egin duzue arima deabruari –modu metaforiko batean–.
Lehentasunak, zuek esan dituzue, baina baduzue arazo bat, lehendakariak eskaini egiten dugunean ekartzeko guk, kontsulta lege hori edo proiektu hori, kuriosoa da nola birritan, beraren alderdiko bozeramaileak, lurretik atera duen orain zortzi urte egindako estatutu proiektua, eta nola lehendakariak, segidan, lurperatu egin duen berriro.
Eta arazo bat daukazue barruan, arazo bat daukazue, zeren mezu kontrajarria daukazue. Batzuetan errekuperatu nahi duzue, orain zortzi urte, zortzi-bederatzi urte egindako proiektua eta segidan, etorriko da norbait, eta normalean etorriko da hain zuzen ere, proiektu hura lurperatu zuen EBBko pertsona berberak, tiraderan sartu zuten pertsona berberak, eta sartu egiten da berriro barrura.
Eta egiten den eskaintza da, nahi baduzue zuek egin. Ematen du zuek ez duzuela adore nahikorik, zuek egindakoari aurre egiteko.
Beno, eta gure ustez amaitzeko bakarrik esan ekonomia gangrenatuta dagoela eta horri eman nahi zaio paktu aspirina bat. Bizitasuna galtzen ari da gure ekonomia.
Dendak, denda txikiak itxi egiten dira. Kultura hutsaren hurrengoa da, kooperazio ezabatuta dago eta horren ordez egiten dena da paktu bat, paktu aspirina bat. Egunez egun bizitasuna galtzen ari garen bitartean.
Eta gangrena horri aurre egiteko, bestelako neurriak hartu behar dira. Ez dago aspirinarik hori konponduko duenik.
Eskerrik asko.